**D I S P O Z I Ţ I A**

privind aprobarea rezultatului evaluării finale pe perioada 01.06.2021-31.05.2025 a managementului Școlii Populare de Arte „Tudor Jarda” instituţie de cultură aflată în subordinea Consiliului Judeţean Cluj

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 14398/01.04.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Ținând cont de:

* contractul de management încheiat cu managerul Școlii Populare de Arte „Tudor Jarda” și înregistrat la Consiliul Județean Cluj cu nr. 19659/31.05.2021;
* Dispoziția nr. 255/2021 privind aprobarea rezultatului final al concursului, a proiectului de management câştigător şi a duratei pentru care se va încheia contractul de management pentru postul de manager la Şcoala Populară de Arte „Tudor Jarda” Cluj-Napoca, instituţie de cultură aflată în subordinea Consiliului Judeţean Cluj;
* Dispoziția nr. 154/2022 privind aprobarea rezultatelor evaluării anuale a managementului Școlii Populare de Arte „Tudor Jarda” şi Centrului Judeţean pentru Conservarea şi Promovarea Culturii Tradiţionale Cluj;
* Dispoziția nr. 443/2023 privind aprobarea rezultatelor evaluării anuale a managementului Școlii Populare de Arte „Tudor Jarda” şi Centrului Judeţean pentru Conservarea şi Promovarea Culturii Tradiţionale Cluj;
* Dispoziția nr. 133/2024 privind aprobarea rezultatului evaluării pe anul 2023 a managementului Școlii Populare de Arte „Tudor Jarda”;
* Dispoziția nr. 88/2025 privind aprobarea rezultatului evaluării pe anul 2024 a managementului Școlii Populare de Arte „Tudor Jarda”;
* Dispoziția nr. 106/2025 privind aprobarea Regulamentului de organizare şi desfăşurare a evaluării, a comisiei de evaluare şi a comisiei de soluţionare a contestaţiilor, pentru desfăşurarea evaluării finale pe perioada pe perioada 01.06.2021-31.05.2025 a managementului Școlii Populare de Arte „Tudor Jarda”;
* Procesul verbal final al evaluării elaborat de către Comisia de evaluare și înregistrat la Consiliul Județean Cluj cu nr. 13392/3/26.03.2025;
* Raportul motivat al Comisiei de evaluare asupra rezultatului obţinut de manager în urma evaluării finale și recomandarea de a prezenta un nou proiect de management, în conformitate cu caietul de obiective întocmit de autoritate, înregistrat la Consiliul Județean Cluj cu nr. 13394/26.03.2025 și comunicat managerului prin poșta electronică prin adresa nr. 13562/26.03.2025;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. a) și f), art. 541 alin. (3) lit.b), art. 543, art. 549 alin. (2) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 42 alin. (4), art 43, art. 43^1 din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;
* Anexa nr.2 la Ordinul Ministrului Culturii nr. 2799/2015 pentru aprobarea Regulamentului cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, amodelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management;

În temeiul drepturilor conferite de art. 196 alin.1 lit. b) din Ordonanța de Urgență nr. 57/2019 privind Codul administrativ, cu modificările şi completările ulterioare,

**d i s p u n e:**

**Art. 1.** Se aprobă rezultatul evaluării finale pe perioada 01.06.2021-31.05.2025 a managementului Școlii Populare de Arte „Tudor Jarda” nota finală obținută de Nistor Cătălin Ioan fiind 9,20.

**Art. 2.** Pe baza rezultatului obţinut la evaluarea anuală managerul are dreptul să prezinte un nou proiect de management, în conformitate cu caietul de obiective ce urmează a fi întocmit de autoritate.

**Art. 3.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe Resurse Umane prin Serviciul Resurse Umane.

**Art. 4.** Prezenta dispoziție poate fi atacată în justiţie în condiţiile Legii nr. 554/2004, cu modificările şi completările ulterioare.

**Art. 5.** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane, domnului Nistor Cătălin Ioan şi Prefectului Judeţului Cluj.

**P R E Ş E D I N T E, CONTRASEMNEAZĂ :**

**SECRETAR GENERAL AL JUDEŢULUI**

Alin Tișe Simona Gaci

**Nr. 156 din 2 aprilie 2025**